<classify> Wawakilishi hao wa Tanzania wanatarajia kuwakaribisha Waalgeria Jumamosi ya wiki hii kwenye uwanja wa Taifa Dar es Salaam katika mechi ya kuwania kuingia hatua ya makundi ya michuano hiyo.Katibu Mkuu wa Yanga, Charles Mkwasa aliwaambia waandishi wa habari Dar es Salaam kuwa maandalizi ya mechi hiyo yanakwenda vizuri na timu yake imejipanga kushinda hivyo waungwe mkono maana wanawakilisha nchi.Maandalizi ya mchezo yanakwenda vizuri, timu inaendelea na mazoezi ya kujiimarisha kuhakikisha wanashinda. Tunaomba mashabiki wajitokeze kwa wingi kuwatia moyo wachezaji na kuwapa nguvu, alisema.Alitaja viingilio vya mchezo huo kuwa ni Sh 5,000 viti vya kawaida, VIP B na C Sh 20,000 na VIP A Sh 30,000.Aidha Mkwasa alisema bado wana imani na Kocha wao George Lwandamina na hakuna mpango wowote wa kumchukua Kocha wa zamani wa Azam, Stewart Hall kama ambavyo taarifa zimekuwa zikisambaa.Timu yetu kwa sasa inaongoza ligi na tupo katika njia nzuri ya kutetea ubingwa wetu. Hawa wanaoleta maneno hawana nia njema na klabu bali wanataka watu waache kufanya kazi ili malengo yao yatimie, klabu haipo katika mpango ambao utaleta hasara ya kuanza kulipa fidia,alisema.Alisema wapinzani wa Yanga, MC Alger wanatarajiwa kuwasili nchini kesho wakitokea kwao Algeria tayari kwa mchezo huo. Waamuzi wa mechi hiyo wanatoka Rwanda.  <topic>: MICHEZO 